b'\n_START_ARTICLE_\nCandace Cameron\n_START_SECTION_\nZgodnje \xc5\xbeivljenje\n_START_PARAGRAPH_\nCandace Cameron Bure se je kot Candace Helaine Cameron rodila 6. aprila 1976 v Panorama Cityju, Los Angeles, Kalifornija Zdru\xc5\xbeene dr\xc5\xbeave Amerike, kot h\xc4\x8di Roberta Camerona in Barbare Bausmith. Ima dve sestri, Bridgette in Melisso ter brata, Kirka. Ker je \xc5\xbeelela slediti svojemu starej\xc5\xa1emu bratu, Kirku Cameronu, se je \xc5\xbee v otro\xc5\xa1tvu ukvarjala z igralstvom. S svojo igralsko kariero je za\xc4\x8dela, ko se je pojavila v raznih televizijskih reklamah. Kmalu za tem se je pojavila v televizijskih serijah, kot so St. Elsewhere, Growing Pains in Who\'s the Boss?.\n_START_SECTION_\nZgodnja kariera\n_START_PARAGRAPH_\nCandace Cameron je s svojo igralsko kariero za\xc4\x8dela \xc5\xa1e kot otrok v raznih televizijskih oglasih. Prva reklama, ki jo je posnela, na televiziji ni bila nikoli predvajana. Kaj kmalu se je za\xc4\x8dela pojavljati v televizijskih serijah, kot so St. Elsewhere, Alice, T. J. Hooker, Growing Pains in Who\'s the Boss?.\n_START_SECTION_\n1987 - 1995: Polna hi\xc5\xa1a\n_START_PARAGRAPH_\nKo je od\xc5\xa1la na avdicijo za vlogo D.J. Tanner, je producente tako navdu\xc5\xa1ila, da so po posnetem televizijskem pilotu z njo sklenili pogodbo za igranje v seriji, ki pa ji omogo\xc4\x8di tudi izpolnjevanje njenih drugih obveznosti. Serijo so kasneje predvajali in snemali \xc5\xa1e osem let._NEWLINE_Med snemanjem serije Polna hi\xc5\xa1a je Candace Cameron igrala v mnogih televizijskih filmih. Igrala je zlorabljeno najstnico v filmu No One Would Tell, ki sta mu sledila filma She Cried No in Night Scream, kjer pa je imela le stranske vloge. Candace Cameron je imela tudi manj\xc5\xa1o vlogo v televizijskem pilotu televizijske serije Real Mature na ABC-ju in se kot "Candace" pojavila v eni izmed epizod televizijske serije Bill Nye The Science Guy. Pojavila se je tudi v filmu Punchline s Tomom Hanksom in Sally Field in v eni epizodi televizijske serije Punky Brewster v sredi osemdesetih. Leta 1987 je imela vlogo najmlaj\xc5\xa1e sestre Erica Stoltza v najstni\xc5\xa1ki komediji Some Kind of Wonderful, ki jo je produciral John Hughes._NEWLINE_Leta 1990 je vodila podelitev nagrad Nickelodeon Kids\' Choice Awards skupaj z Daveom Coulierjem in Davidom Faustinom. Ko je podelitev \xc4\x8dez \xc5\xa1tiri leta, leta 1994 ponovno gostila skupaj z Joeyjem Lawrenceom in Marcom Weinerjem, je postala prva oseba po Whitney Houston, Rosie O\'Donnell in Jacku Blacku, ki je podelitev teh nagrad gostila dvakrat ali ve\xc4\x8d.\n_START_SECTION_\n1996 - danes: Make It or Break It in zdaj\xc5\xa1nji projekti\n_START_PARAGRAPH_\nPo koncu snemanja serije Polna hi\xc5\xa1a je Candace Cameron Bure igrala v televizijskih serijah, kot sta Cybill in Boy Meets World. Po rojstvu njenih otrok se je odlo\xc4\x8dila, da si bo vzela odmor od filma in televizije ter se raje posvetila dru\xc5\xbeinskemu \xc5\xbeivljenju. V novem tiso\xc4\x8dletju se je kot intervjuvanec pojavila v televizijskih serijah I Love the \'80s in I Love the \'80s Strikes Back ter bila ena izmed gostiteljev serije 50 Cutest Child Stars: All Grown Up na kanalu E! poleg Keshie Knight Pulliam, ki je \xc5\xa1e kot otrok zaslovela s serijo Cosby. Leta 2006 se je pojavila v Disneyjevi televizijski seriji That\'s So Raven. V naslednjem letu je skupaj z Randyjem Travisom igrala v filmu The Wager ter se leta 2008 skupaj z Tomom Arnoldom pojavila v televizijskem filmu Moonlight and Mistletoe za Hallmark._NEWLINE_Candace Cameron se je ponovno za\xc4\x8dela prebijati na televizijska platna z igranjem v televizijski seriji Make It or Break It, najstni\xc5\xa1ki drami iz programa ABC Family, kjer igra Summer Van Horn. Serijo snema od leta 2009 do danes.\n_START_SECTION_\nZasebno \xc5\xbeivljenje\n_START_PARAGRAPH_\n22. julija 1996 se je Candace Cameron poro\xc4\x8dila z ruskim hokejistom iz NHL-ja, Valerijem Bureom (Valerij Vladimirovich Bure). Po poroki se je Candace Cameron preimenovala iz Candace Helaine Cameron v Candace Helaine Cameron Bure. Spoznala sta se preko biv\xc5\xa1ega kolega Candace Cameron iz televizijske serije Polna hi\xc5\xa1a, Davea Coulierja. Skupaj z Valerijem Bureom ima tri otroke: Natasho Valerievno Bure (roj. 15. avgust 1998), Leva Valerievicha Burea (roj. 20. februar 2000) in Maksima Valerievicha Burea (roj. 20. januar 2002). Ve\xc4\x8dino svojega \xc4\x8dasa pre\xc5\xbeivita v Fort Lauderdaleu v Plantationu, Florida, kjer Valerij Bure igra za mo\xc5\xa1tvo Florida Panthers. Njen mo\xc5\xbe ima svojo lastno vinsko etiketo, imenovano Bure Family Wines._NEWLINE_Leta 2006 je Candace Cameron Bure kot odraz svoje prepri\xc4\x8danosti v evangeli\xc4\x8dansko vero potrdila ve\xc4\x8d spletnih kr\xc5\xa1\xc4\x8danskih akademij, ki omogo\xc4\x8dajo \xc5\xa1olanje na domu. Mese\xc4\x8dno pi\xc5\xa1e kolumno za spletno stran "Christian Women Online" in pripravlja razne govore po cerkvah v vsej dr\xc5\xbeavi._NEWLINE_Trenutno \xc5\xbeivi v Los Angelesu, Kalifornija, saj \xc5\xbeeli biti blizu snemalnemu studiju, kjer snema televizijsko serijo z naslovom Make It or Break It.'